Mikaa 3
Kueth Mikaa kɛ bööth I-thɛ-rɛl
1
Kä cua wee,
“Liɛŋɛ jɛ yɛn bööth ji̱ Je-kɔb
kɛ yɛn ruëëc I-thɛ-rɛl!
/Cɛ gɔaa ɛn ɣöö bia cuɔ̱ŋ ŋa̱c?
2
Yɛn nɛy tin lökɛ mi gɔaa
kä nhɔakɛ ni min jiääk,
yɛn tin yɔatdɛ guɔ̱p nɛɛnikä,
kä jiarɛ ri̱ŋdiɛn jɔk
cɔ̱ɔ̱nikiɛn.
3
Yɛn nɛy tin camɛ ri̱ŋ nɛɛnikä,
kä jiaŋɛ guɔ̱pdiɛn, kä tölɛ
cɔ̱wkiɛn,
kä jɔapɛ kɛ ce̱tkɛ ri̱ŋ mi
la̱thkɛ rɛy dhar,
kɛnɛ ri̱ŋ mi kɛ̈lkɛ kɛ thac.”
4
Ɛ jɛn bikɛ Kuoth Nhial ro̱l,
duundɛ ɣöö /cɛkɛ bi liŋ.
Ɛn guäth ɛmɔ bɛ rɔ tɛ̱̈ɛ̱̈ kɛ kɛ,
kɛ ɣöö jiäk lätkiɛn.
5
Kä nɛmɛ ɛ min ci Kuoth Nhial
ɛ lar kɛ kui̱ göökni tin ca
nɛɛkä jak kä bath,
tin wee “Ɛ mal”
kɛ nɛy tin mockɛ mi̱eth.
Kä lat kɛn ni ko̱r kɛ nɛy tin
/kenkɛ moc mi̱eth.
6
Kɛ kui̱c ɛmɔ bi wäär ben
kä yɛ a /cia nɛn,
kä bi muth ben kä yɛ a
thilɛ mi nyoothɛ.
Kä bi cäŋ kony kɛ kui̱ göökni,
kä bi cäŋdäär cual
kɛ kui̱diɛn.
7
Kä bi ti̱t lɔcdiɛn jiääk,
kä bi nɛy tin markɛ ŋɔak pöc,
bi kɛn diaal thukiɛn lëk thi̱n,
kɛ ɣöö thilɛ mi luc
Kuoth ɛ kɛ.
8
Kä kɛ kui̱dä, ɣän cä thia̱ŋ
kɛ buɔ̱m,
yieekä Kuɔth Nhial,
amäni thuɔ̱k kɛnɛ cuɔ̱ɔ̱ŋ,
kɛ ɣöö bä ji̱ I-thɛ-rɛl
ben la̱r dueerkiɛn.
9
Liɛŋɛ nɛmɛ yɛn bööth
ji̱ Je-kɔb,
kɛ yɛn ruëëc ji̱ I-thɛ-rɛl,
tin ci thuɔ̱k yia̱r, kä ci cuŋ
diaal bath,
10
tin ci Dha-yɔn täth kɛ rim
nɛɛni tin cia näk
kä cia Jɛ-ru-tha-lɛm la̱t kɛ dueer.
11
Kä lat bööthkɛ luk kɛ kök,
kä ŋi̱i̱c bööth palädɛ naath
kɛ kök,
kä lat göökɛ nyuuthni kɛ yio̱w,
kä lat kɛnɛ i̱, “Te Kuoth Nhial
kɛɛl kɛ kɛ,
thilɛ riɛk mi bi ben kä nɛy.”
12
Kɛ kui̱dun, bä Dha-yɔn pur
ce̱tkɛ kak,
kä bi Jɛ-ru-tha-lɛm a di̱r nyueeyni.
Kä bi luak pa̱a̱m do̱ny kɛ rup.
